RAPORT ANUAL PRIVIND STAREA MEDIULUI ÎN ROMÂNIA PE ANUL 2007


13. ENERGIA
13.1. IMPACTUL SECTORULUI ENERGETIC ASUPRA MEDIULUI
Energia este unul dintre cei mai importanţi factori ce prejudiciază mediul prin diverse fenomene: creşterea emisiilor de gaze cu efect de seră, poluarea mediului cu hidrocarburi, stocarea pe termen lung a deşeurilor miniere şi nucleare, despăduri în ritm alert etc. 
Producţia şi consumul de energie exercită presiuni considerabile asupra mediului, care includ contribuţii la schimbările climatice, deteriorarea ecosistemelor naturale şi producerea de efecte negative asupra sănătăţii umane. 

Activitatea energetică este responsabilă de existenţa poluanţilor în proporţie de peste 50% din emisiile de metan şi monoxid de carbon, aproximativ 90% din emisiile de dioxid de sulf, aproximativ 88% din emisiile de oxizi de azot, aproximativ 72% din cantitatea de pulberi în suspensie evacuate în atmosferă şi aproximativ 99% din emisiile de dioxid de carbon.

În România, sectorul energetic a contribuit ca factor major de degradare a mediului prin dezvoltarea centralelor electrice pe cărbuni inferiori. Poluarea în acest sector poate fii cauzată de procesul de producţie a energiei primare, de transport, conversie şi consum. Sectorul energetic contribuie la emisia în atmosferă a unor cantităţi însemnate de dioxid de sulf (SO2), monoxid de carbon (CO), dioxid de carbon (CO2), oxizi de azot (NOx), particule fine, precum şi la deversarea de ape reziduale.
Pentru reducerea impactului sectorului energetic asupra mediului România a transpus în legislaţia românească în anul 2003 Directiva 2001/80/CE pentru limitarea emisiilor în aer ale anumitor poluanţi proveniţi din instalaţii mari de ardere. Acest act normativ vizează limitarea emisiilor de dioxid de sulf, oxizi de azot şi pulberi din instalaţiile mari de ardere, şi anume instalaţiile care au putere termică mai mare de 50 MW termici. 
Sectorul energetic cuprinde următoarele activităţi: extracţia şi prepararea cărbunelui; extracţia petrolului şi gazelor naturale; extracţia şi prepararea minereurilor radioactive; industria de prelucrare a ţiţeiului; producţia, transportul şi distribuţia de energie electrică şi termică, gaze şi apă caldă.

Unităţile de producţie sunt: termocentralele, hidrocentralele şi centrala nuclearo-electrică de la Cernavodă.
Termocentralele reprezintă sursa cea mai importantă, care poluează aerul prin procesele de combustie şi care generează emisii de gaze cu efect de seră (oxizi de azot, oxizi de sulf, CO2) afectând calitatea atmosferei. Apa caldă rezultată în urma răcirii aburului în condensatoare, modifică parametrii calitativi ai apelor de suprafaţă, cu consecinţe asupra faunei şi florei acvatice; depozitele de zgură şi cenuşă afectează calitatea aerului din zonă (prin spulberări de cenuşă) şi a apelor subterane. Accidentele produse la termocentrale, scăpările de produse petroliere, afectează calitatea apelor de suprafaţă şi a solului. 
Impactul asupra mediului cauzat de sursele de energie care a atras în mod special atenţia în ultimii ani, este cel asupra atmosferei: ploile acide şi încălzirea globală, efecte ce provin din folosirea pe scară largă a combustibililor fosili. Este avut în vedere şi impactul asupra apei, solului şi peisajului, efect care se manifestă mai mult la nivel local. 


Hidrocentralele, în aparenţă unităţi nepoluatoare, afectează şi ele factorii de mediu. Hidrocentralele modifică peisajul, ecosistemele, varietatea şi numărul de specii, calitatea apei (prin concentrarea în săruri). Prin construcţia unei hidrocentrale se eliberarează suprafeţe mari de teren, se fac defrişări masive, se deplasează populaţia spre alte zone.  Datorită excesului de umiditate atmosferică în zonă se pot produce perturbaţii climatice. 
Comparativ cu sectorul producerii de energie prin arderea combustibililor fosili, producerea de energie în hidrocentrale are un impact redus asupra mediului, aducând în plus o serie de beneficii, care constau in principal din:

· asigurarea de debite suplimentare pentru alimentarea cu apă a localităţilor şi obiectivelor industriale şi economice;
· servicii de gospodărirea apelor prin apărarea împotriva inundaţiilor a localităţilor, obiectivelor economice şi căilor de comunicaţii; 

· contribuie la depoluarea apelor prin decantarea şi sedimentarea suspensiilor transportate de râuri, posibilitatea de reţinere a anumitor deşeuri, produse petroliere etc. 

Centrala nuclearo-electrică de la Cernavodă poluează mediul prin debitul mare de apă necesar în sistemul de răcire şi prin conţinutul în radionuclizi al gazelor, lichidelor şi materialelor solide evacuate. 
Reducerea impactului sistemelor energetice asupra mediului şi implementarea normelor prevăzute în acest domeniu impuse de reglementările Uniunii Europene urmează să se realizeze prin: lucrări de reabilitare şi modernizare, ecologizarea haldelor de zgură şi cenuşă, monitorizarea continuă a calităţii mediului în zona marilor obiective energetice, reabilitarea solurilor poluate şi reintroducerea acestora în circuitul agricol, reducerea emisiilor de poluanţi la rafinării şi minimizarea pierderilor, refacerea ecologică a unor zone petrolifere prin reducerea riscului în operare.
13.2. CONSUMUL BRUT DE ENERGIE
Energia primară, se împarte în două categorii importante (electrică şi termică). 
În tabelul nr. 13.2.1. şi în figura nr. 13.2.1. este redat consumul intern brut de energie (mii tone echivalent petrol) în perioada 2000 – 2006.


Tabelul nr. 13.2.1. Consumul intern brut de energie (mii tone echivalent petrol) în perioada 2000-2006

	Consumul intern brut de energie (mii tone echivalent petrol)

	
	2000
	2001
	2002
	2003
	2004
	2005
	2006

	Total
	36.374
	37.971
	36.840
	39.032
	39.018
	37.932
	39.571

	Energie electrică
	1.212
	1.172
	1.136
	962
	1.320
	1.489
	1.212

	Cărbune(inclusiv cocs)
	7.475
	8.169
	8.813
	9.509
	9.172
	8.742
	9.540

	Ţiţei şi produse petroliere
	9.808
	10.805
	9.369
	9.087
	10.092
	9.163
	9.394

	Gaze naturale
	13.679
	13.315
	13.326
	15.317
	13.766
	13.820
	14.498


Sursa: Anuarul Statistic al României, 2007


Figura nr. 13.2.1. Consumul intern brut de energie  în perioada 2000 – 2006

Sursa: Anuarul Statistic al României, 2007

Datele evidenţiază o creştere a totalului consumului intern brut de energie în perioada 2000 - 2006.

13.2.1. Consumul final energetic şi consumul de energie pe locuitor

Principalii consumatori de energie electrică sunt: economia, iluminatul public şi populaţia. Economia deţine o pondere ridicată în totalul de consum energetic (63,2% în 2006). 
Datorită închiderii unor întreprinderi mari consumatoare de energie şi a extinderii dotărilor cu echipamente şi tehnologii noi, după 1996 s-a înregistrat o scădere a consumului de energie în industrie şi construcţii, urmată de o creştere în anul 2004 la 11.285 mii tone echivalent petrol (tep), apoi de o scădere până la până la 9.998 mii tep în 2006. În tabelul nr. 13.2.2. este prezentat consumul final energetic în perioada 2000 – 2006.
Tabelul nr. 13.2.2. Consumul final energetic în perioada 2000 - 2006

	Consumul final energetic ( mii tone echivalent petrol -tep)

	
	2000
	2001
	2002
	2003
	2004
	2005
	2006

	Industrie (inclusiv construcţii)
	9.017
	9.351
	10.616
	10.892
	11.285
	10.505
	9.998

	Agricultură, silvicultură, pescuit
	395
	299
	298
	259
	233
	237
	262

	Transporturi şi comunicaţii
	3.508
	3.975
	4.305
	4.319
	4.353
	4.379
	4.407

	Alte activităţi
	812
	1.629
	887
	1.826
	2.001
	2.095
	2.757

	Populaţie
	8.433
	7.197
	7.284
	7.879
	7.910
	8.055
	7.889


Sursa: Anuarul Statistic al României, 2007

De asemenea, consumul în agricultură, silvicultură şi pescuit a crescut în 2006 cu 25 mii tep faţă de anul anterior, în transporturi şi comunicaţii a crescut cu 28 mii tep, în timp ce la populaţie se remarcă o scădere a consumului cu 166 mii tep în anul 2006 faţă de anul 2005. Evoluţia consumului final energetic în perioada 2000 – 2006 este redat în figura nr. 13.2.2.

Figura nr. 13.2.2. Consumul final energetic în perioada 2000 - 2006
Sursa: Anuarul Statistic al României, 2007

Consumul de energie, pe locuitor în perioada 2000 – 2006 este prezentat în tabelul nr. 13.2.3.

Tabelul nr. 13.2.3. Consumul de energie, pe locuitor în perioada 2000 - 2006

	Consumul de energie, pe locuitor (tone echivalent petrol /locuitor)

	
	2000
	2001
	2002
	2003
	2004
	2005
	2006

	Consum intern brut de energie
	1,621
	1,694
	1,674
	1,796
	1,800
	1,754
	1,833

	Consum final energetic

	Industrie (inclusiv construcţii)
	0,402
	0,417
	0,487
	0,501
	0,521
	0,486
	0,463

	Agricultură, silvicultură, pescuit
	0,018
	0,013
	0,014
	0,012
	0,011
	0,011
	0,012

	Transporturi şi comunicaţii
	0,156
	0,177
	0,198
	0,199
	0,201
	0,203
	0,204

	Rezidenţial şi al altor activităţi
	0,376
	0,394
	0,375
	0,447
	0,457
	0,469
	0,365


Sursa: Anuarul Statistic al României, 2007

Consumul intern brut de energie pe locuitor, înregistrează o uşoară creşterere, de la 1,754 tep/loc în 2005 la 1,833 tep/loc în 2006. Această evoluţie este reprezentată în figura nr. 13.2.3. 
Figura nr. 13.2.3. Consumul de energie, pe locuitor în perioada 2000 - 2006

Sursa: Anuarul Statistic al României, 2007
Consumul de energie pe cap de locuitor este considerat astazi ca un indice al nivelului de trai. Astfel din cauza nivelului de dezvoltare economică mai redus, acest consum în România este de circa două ori mai mic decât în ţările Uniunii Europene. 

Consumul final energetic a crescut în agricultură şi transporturi şi înregistrează scăderi comparativ cu anul 2005 în industrie şi rezidenţial.
13.3. PRODUCŢIA DE ENERGIE ELECTRICĂ


Sistemul energetic din România este reprezentat de un număr mare de centrale de cogenerare a energiei pentru furnizarea căldurii şi a apei calde către consumatori. Energia produsă de centrale, este de două tipuri: termică şi electrică. 
Producţia de energie electrică în perioada 2000 – 2006 este prezentată în tabelul nr. 13.3.1. şi în figura nr. 13.3.1.
Tabelul nr. 13.3.1. Producţia de energie electrică în perioada 2000 - 2006

	Producţia de energie electrică

	
	2000
	2001
	2002
	2003
	2004
	2005
	2006

	Total (milioane kWh)
	51.935
	53.866
	54.935
	56.645
	56.482
	59.413
	62.696

	Termoelectrică
	37.157
	38.943
	38.889
	43.386
	39.969
	39.206
	44.341

	Hidroelectrică
	14.778
	14.923
	16.046
	13.259
	16.513
	20.207
	18.355

	Pe locuitor (kWh)
	2.315
	2.404
	2.521
	2.606
	2.606
	2.748
	2.905


Sursa: Anuarul Statistic al României, 2007

Figura nr.13.3.1. Producţia de energie electrică în perioada 2000 - 2006

Sursa: Anuarul Statistic al României, 2007
Energia electrică este cea mai importantă formă de energie disponibilă pentru civilizaţia modernă, disponibilitatea ei este vitală pentru susţinerea structurilor economice. În anul 2004 s-a înregistrat o foarte mică scădere faţă de anul anterior, ajungând la 56.482 kWh. Datorită dezvoltării socialo-economice, în anul 2006 s-a înregistrat o creştere bruscă (cu 3.283 kWh faţă de anul 2005), ajungând la valoarea de 62.696 kWh. 

Analiza aceste evoluţii mai arată că producţia de energie termoelectrică în anul 2005 înregistrează o foarte mică scădere faţă de 2004 şi apoi o creştere în 2006, iar producţia de energie hidroelectrică a crescut în anul 2005 faţă de anul anterior şi a scăzut în 2006.
13.4. IMPACTUL CONSUMULUI DE ENERGIE ELECTRICĂ ASUPRA MEDIULUI
Energia electrică continuă să reprezinte un procent tot mai mare din consumul final de energie, atât ca rezultat al creşterii numărului de aparate electrice în domeniul casnic şi al serviciilor, cât şi ca rezultat al utilizării mai frecvente a proceselor de producţie  industriale bazate pe energie electrică.
Distribuţia şi consumul de energie electrică creează impact asupra mediului prin:

· scurgeri accidentale de ulei electroizolant de la echipamentele electroenergetice (transformatoare de putere, întrerupătoare de înaltă şi joasă tensiune, bobine de stingere, reductori de tensiune şi curent) aflate în exploatare sau mentenanţă;

· declanşarea de incendii ca urmare a funcţionării defectuoase a echipamentelor  electroenergetice cu ulei electroizolant şi a liniei electrice aeriene;

· scurgeri accidentale de electrolit datorate manipulării defectuoase a bateriilor de acumulatori staţionari din staţiile de transformare.
Instalaţiile electrice de înaltă tensiune constituite în principal din liniile electrice aeriene şi staţiile de transformare au posibil impact asupra mediului datorat atât complexităţii lor cât şi a suprafeţelor ocupate. În cazul amplasării instalaţiilor energetice în zone silvice, se efectuează defrişări în faza de construcţie, care se menţin şi pe perioada exploatării, refăcându-se ulterior numai vegetaţia de mică înălţime. 

Din analiza categoriilor de impact negativ al câmpului electromagnetic creat de elementele reţelei electrice de foarte înaltă tensiune, studiile de specialitate au arătat că  în România nu se depăşesc limitele normate sau recomandate de standardele internaţionale. Singurele categorii care ar putea afecta populaţia, câmpul magnetic şi ionizarea creată de descărcarea de tip coroană şi descărcările parţiale, nu sunt clarificate pe plan internaţional, cercetările ştiinţifice desfăşurându-se în continuare.
Sectorul energetic, pe întregul lanţ - producere - transport - distribuţie - consum, produce aproximativ 90% din emisiile poluante din România. Principalii poluanţi rezultaţi din arderea combustibililor fosili cu impact asupra aerului sunt: pulberi (cenuşa, particule de cărbune, zgură, pământ, funingine etc.); oxizi de sulf (SO2 şi SO3); oxizi de azot (NO şi NO2); oxizi de carbon; gudroane; hidrocarburi; acizi organici etc.
Obiectivele principale de mediu care se regăsesc în politica de energie se referă la minimizarea impactului de mediu şi dezvoltarea unui sistem energetic durabil. Minimizarea impactului de mediu are trei direcţii principale de acţiune: înlocuirea energiilor poluante cu altele mai puţin poluante, introducerea tehnologiilor de reducere a emisiilor de gaze şi creşterea eficienţei energetice.
13.5. IMPACTUL EXTRACŢIEI DE ŢIŢEI ŞI GAZE NATURALE ASUPRA MEDIULUI
Zăcămintele de hidrocarburi ale României sunt limitate, pe fondul unui declin al producţiei interne şi în condiţiile în care nu au mai fost identificate noi zăcăminte cu potenţial important. Rezervele actuale de ţiţei sunt estimate la 73,7 milioane tone. Producţia actuală de ţiţei a scăzut de la 14,7 milioane tone în anul 1976 (anul cu producţia de vârf) la 4,77 milioane tone în 2006.
Zăcămintele de gaze naturale sunt, de asemenea limitate, iar după 1990 producţia internă este în declin. Rezervele actuale de gaze naturale sunt estimate la 184,9 miliarde m3. Producţia anuală de gaze naturale a fost de 12,42 miliarde m3 în anul 2006, ceea ce a reprezentat 69% din consumul naţional anual de gaze naturale. Rezervele certe  cunoscute de petrol pot susţine un nivel actual de consum doar până în 2040, iar cele de gaze naturale până în 2070. 
Industria de extracţie şi de prelucrare a ţiţeiului afectează mediul prin hidrocarburile gazoase şi lichide pierdute în timpul extracţiei, transportului şi depozitării ţiţeiului şi produselor petroliere. Acţiunile cu impact major asupra mediului sunt induse de către principalele instalaţii din fluxul de exploatare, respectiv sondele de ţiţei şi parcurile separatoare. Factorul de mediu cel mai afectat este solul, fiind supus contaminării în special cu apă de zăcământ. În sectorul extractiv se va urmări monitorizarea, prevenirea şi reducerea impactului asupra mediului, precum şi reabilitarea zonelor miniere dezafectate. Poluarea atmosferică poate fi determinată de cazanele de abur de la parcurile de separatoare sau de la rezervoarele de stocare a ţiţeiului.
Sursele potenţiale de poluare a factorilor de mediu în cazul exploatării zăcămintelor de ţiţei şi gaze sunt prezentate în tabelul nr. 13.5.1.
Tabelul nr. 13.5.1. Surse potenţiale de poluare în cazul exploatării zăcămintelor de ţiţei şi gaze

	Sursă potenţială de poluare
	Cauze potenţiale
	Factor de mediu afectat

	Sonde extracţie ţiţei şi gaze
	· erupţii;

· incendii;

· deversări accidentale de ţiţei şi apă de zăcământ din beciul sondei.
	· sol;

· ape freatice şi de suprafaţă.

	Sonde şi staţii de injecţie apă de zăcământ
	· fenomene de coroziune şi uzură ce conduc la fisurarea instalaţiilor şi deversări accidentale de apă de zăcământ.
	· sol;

· ape freatice şi de suprafaţă.

	Parcuri de rezervoare şi separatoare
	· incendii;

· deversări accidentale de ţiţei şi apă de zăcământ la vehiculare;

· spargeri, fisurări decantoare ;

· depozitări necontrolate de deşeuri solide sau şlam.
	· sol;

· ape freatice şi de suprafaţă.

	Conducte de amestec şi de pompare ţiţei, apă de zăcământ
	· fenomene de coroziune, uzură, ce conduc la fisuri, spargeri şi deversări accidentale de ţiţei şi apă de zăcământ.
	· sol;

· ape freatice şi de suprafaţă.

	Staţie de tratare şi depozit ţiţei
	· incendii;

· deversări accidentale de ţiţei şi apă de zăcământ la vehiculare;

· fenomene de coroziune şi uzură ce conduc la fisuri şi spargeri ale instalaţiilor şi la deversări accidentale;

· spargeri sau fisurări ale decantoarelor şi rezervoarelor;

· depozitări necontrolate de deşeuri solide sau şlam.
	· sol;

· ape freatice şi de suprafaţă.

	Staţii comprimare, uscare, măsură şi predare gaze
	· incendii;

· spargeri, fisurări ale instalaţiilor ce conduc la deversări de apă de zăcământ;

· depozitări necontrolate de deşeuri solide.
	· sol;

· ape freatice şi de suprafaţă.

	Depozit şlam
	· degradarea construcţiei ce conduce la infiltraţii de apă de zăcământ în sol;

· depozitări necontrolate de şlam.
	· sol;

· ape freatice şi de suprafaţă.


Circa 80% din grupurile termoenergetice din România au fost instalate în perioada 1970-1980, în prezent depăşindu-şi practic durata de viaţă normată. Majoritatea capacităţilor termoenergetice nu sunt echipate cu instalaţii performante pentru reducerea poluării, drept urmrre emisiile de NOX şi SO2 se situează peste valorile maxime acceptate în UE. În ultimii 10 ani au fost modernizate/retehnologizate unele centrale termoelectrice reprezentând aproximativ 10% din puterea instalată.
În perioada 1990 - 2007, în industria gazelor naturale s-au efectuat lucrări de investiţii în domeniul protecţiei mediului, determinând reducerea efectelor negative:

· colectarea, transportul şi injecţia apelor reziduale separate de gaze;

· modernizarea echipamentelor instalaţiilor de foraj;

· înlocuirea unor reactivi şi aditivi cu toxicitate ridicată, utilizaţi pentru prepararea fluidelor de foraj, cu substanţe cu toxicitate redusă;

· utilizarea forajelor dirijate în cazul locaţiilor de sondă din zone protejate.

La nivelul anului 2007 se constată diminuarea situaţiilor de poluare accidentală faţă de perioada anterioară, de asemenea s-au micşorat suprafeţele de teren afectate de poluare, acest lucru datorându-se şi realizării investiţiilor prevăzute în programele pentru conformare.
13.6. ENERGII NECONVENŢIONALE
Sursele regenerabile deţin un potenţial energetic important şi oferă disponibilităţi nelimitate de utilizare pe plan local şi naţional. Ca surse de energie regenerabile şi neconvenţionale sunt: energia radiaţiei solare, denumită energie solară, energia hidraulică a acumulărilor de apă, exploatată în amenajări hidrotehnice, energia valurilor şi a mareelor, energia geotermală, energia eoliană, energia conţinută în masa lemnoasă şi în alte materii vegetale care formează împreună categoria combustibilului solid, denumită biomasă, energia conţinută în produse secundare gazoase obţinute prin fermentare din materii reziduale organice (alcătuind categoria de combustibil gazos- biogas), energia conţinută în produse lichide obţinute prin distilarea materiei organice fermentate (alcătuind categoria de combustibil lichid-alcool carburant) etc.
România dispune de un potenţial important de resurse regenerabile: energie hidroelectrică, biomasă, energie solară, eoliană şi geotermală.
Energia solară constă în radiaţii calorice, luminoase sau de altă natură emise de soare. Energia solară reprezintă cea mai sigura sursă de energie, fiind practic inepuizabilă şi reprezintând cea mai curată formă de energie; cantităţi uriaşe din această energie stau la baza a aproape tuturor proceselor naturale de pe planetă.
Căldura obţinută cu ajutorul instalaţiilor solare (panoul solar colector plat, tuburi cu vid) se poate folosi la alimentarea cu energie termică a locuinţelor şi birourilor, pregătirea apei calde menajere, încălzirea piscinelor şi pentru instalaţiile de aer condiţionat. De asemenea, energia solară poate fi transformată direct în energie electrică prin intermediul panourilor fotovoltaice.
Datorită faptului că se întâmpină destule greutăţi în folosirea energiei solare, există un număr redus de instalaţii de captare şi conversie a energiei solare cu producţie de energie electrică încă foarte mică şi, chiar la nivelul actual, nu acoperă mai mult de 2% din consumul de energie al statelor industriale dezvoltate.

În România s-au identificat cinci zone geografice (zona 0 - IV), diferenţiate în funcţie de nivelul fluxului energetic măsurat. Distribuţia geografică a potenţialului energetic solar relevă că mai mult de jumătate din suprafaţa României beneficiază de un flux anual de energie cuprins între 1000 kWh/m2-an şi 1300 kWh/m2-an (tabel nr. 13.6.1.).
Tabelul nr. 13.6.1. Potenţialul energetic solar

	Zona
	Potenţial energetic solar înregistrat

	0
	peste 1.250 kW/m2-an

	I
	1.250 kWh/mp-an – 1.200 kW/m2-an

	II
	1.200 kWh/mp-an – 1.050 kW/m2-an

	III
	1.050 kWh/mp-an - 950 kW/m2-an

	IV
	mai puţin de 950 kW/m2-an


Sursa: Studii de cercetare-dezvoltare ICEMENERG

Potenţialul energetic al sistemelor solaro-termale este evaluat la circa 1.434 mii tep/an, iar cel al sistemelor fotovoltaice la circa 1.200GWh/an.
Cea mai mare parte a energiei regenerabile din România este produsă în acest moment în domeniul hidroenergetic. Potrivit ultimelor evaluări, potenţialul hidroelectric tehnic amenajabil al României este de 36.000 GWh/an, din care se pot valorifica în condiţii de eficienţă economocă circa  30.000 GWh/an şi prezintă o putere instalată de circa 8.000 MWh/an evaluată pentru an hidrologic mediu. Astfel, gradul de valorificare al potenţialului tehnic amenejabil este în prezent de 48%, iar al potenţialului economic amenajabil este de 57,8%.
Cea mai importantă hidrocentrală rămâne Centrala Porţile de Fier I, aflată pe Dunăre, şi de asemenea reprezintă cea mai mare centrală hidroenergetică din Europa. 
Sistemele hidroenergetice şi de navigaţie Porţile de Fier I (SHEN PF I) şi Porţile de Fier II (SHEN PF II) totalizează o putere instalată de 2.532 MW şi o producţie medie anuală de energie la funcţionare cu sarcină zilnică variabilă de 12.782 GWh/an, rezultând o durată medie de utilizare a puterii instalate de aproximativ 5.190 ore/an. 
Din producţia totală de energie a ansamblului celor două uzine, în anul mediu, 23% reprezintă energia de vârf, aproximativ 42% energia de semivârf şi numai 35 % este energia de bază. SHEN Porţile de Fier I devine o uzină cu o elasticitate sporită în ceea ce priveşte utilizarea stocului zilnic disponibil. Se reduc simţitor efectele nefavorabile pe care le are funcţionarea uzinei în regim variabil asupra navigaţiei şi exploatării instalaţiilor portuare în aval.

La proiectele cu aplicare comună între România şi Olanda privind cooperarea sub auspiciile Protocolului de la Kyoto, S.H. Hidroelectrica a participat la Programul ERUPT2001 cu proiectul “Modernizarea a trei hidroagregate de la centrala Porţile de Fier I” proiect care a fost selectat pentru contractare.

Tendinţele generale privind producţia de energie depind de debitul mediu anual afluent al Dunării, precum şi de distribuţia acestuia. Deoarece nu există o prognoză pentru următorii ani, valorile de proiect a energiei productibile pentru anul mediu hidrologic sunt: la Porţile de Fier I de 5.120 GWh, iar la Porţile de Fier II de 1.290 GWh.
În ce priveşte grupurile hidroenergetice , 37% din totalul acestora au durata de funcţionare normată  depăşită. În perioada 2000 - 2005 au fost reabilitate, prin retehnologizare şi modernizare, capacităţi de producţie a căror putere însumată este de 900 MW. Sporul de putere obţinut prin modernizarea acestor capacităţi este de 101,4 MW. Pentru perioada 2006 - 2020 programul de reabilitare a grupurilor hidroenergetice vizează retehnologizarea şi modernizarea unor capacităţi de producţie a căror putere instalată însumează 2.328 MW. Urmare a modernizărilor se va obţine un spor de putere de 69 MW  şi o creştere a energiei produse într-un an hidrologic mediu de 416 GWh/an. Energia totală care poate fi produsă suplimentar de grupurile ce se vor retehnologiza în perioada 2006-2020 este estimată la 5.500 GWh. 

În Regiunea 1 Nord-Est în cadrul unui proiect de tip JI (Joint Implementation) vizând implementarea în comun a Protocolului de la Kyoto, derulat în parteneriat cu Danemarca, a fost finalizată şi pusă în funcţiune (în anul 2004) în municipiul Vatra Dornei, o centrală termică, cea mai mare de acest tip din România, care utilizează biomasă (rumeguş, alte deşeuri lemnoase). Aceasta furnizează căldură pentru aproximativ o treime din municipiul Vatra Dornei şi conduce la o reducere importantă a emisiilor de gaze cu efect de seră, comparativ cu arderea combustibililor fosili. De asemenea, energia termică obţinută are costuri mai mici în raport cu cea pe bază de combustibili fosili. În regiune există câteva societăţi care produc carburant biodiesel: S.C. Romdas s.r.l. Botoşani, S.C. Ulerom S.A. Vaslui, S.C. Biodiesel Bioetanol S.R.L. din judeţul Suceava.

Potenţialul naţional energetic al biomasei este de circa 7.594 mii tep/an, din care 15,5% reprezintă reziduuri din exploatări forestiere şi lemn de foc, 6,4% rumeguş şi alte resruri din lemn, 63,2%deşeuri agricole, 7,2% deşeuri menajere şi 7,7% biogaz.
O alta sursă de energie este cea geotermală, care poate fi exploatată în special în staţiuni. Centralele geotermale folosesc cădura pământului pentru a transforma apa în vapori, aburul produs acţinând o turbină care produce electricitate
România are cel de-al treilea potenţial geotermal din Europa, după Italia şi Grecia. Cele mai bogate resurse geotermale din Romania pot fi găsite la Tuşnad Băi. Cinci izvoare au temperaturi peste 100°C. Rezerva exploatabilă naţională este de aproximativ 167 mii tep/an resurse de joasă entalpie, din care în prezent se valorifică circa 30 mii tep/an. Capacitatea totală instalată in Romania este de 320 MWh (pentru o temperatură de referinţă de 300°C).
La nivelul regiunii 4 SV Oltenia în anul 2007 s-a realizat sistemul de încălzire centralizat în oraşul Călimăneşti, prin utilizarea zăcământului geotermal existent în zonă, utilizând o cantitate de 214.673 mc apă geotermală la o temperatură medie de 196°C şi presiune 0,5 barr. Se preconizează ca şi o parte a oraşului Olăneşti să fie încălzită în următorii ani folosindu-se ca sursă de energie apa geotermală.

În judeţul Vâlcea îşi desfăşoară activitatea de producere biodiesel (începând cu anul 2007) un număr de 5 societăţi comerciale care au o capacitate de producţie însumata de aproximativ 3.000 tone biodiesel/lună. Deşeurile lemnoase sunt valorificate în special în partea nordică a judeţului Vâlcea în mici centrale termice de care deservesc locuinţe individuale sau mici unităţi de producţie.
În Regiunea 5 Vest, în oraşul Nădlac (judeţul Arad) se foloseşte apa geotermală ca sursă pentru producerea energiei termice. Societatea Apoterm Nădlac utilizează temperatura apei subterane pentru producerea agentului termic de încălzire.

Resursele energetice primare existente şi utilizate pe teritoriul judeţului Timiş sunt apele geotermale, exploatate în cadrul centralelor termice din localităţile Sânnicolau Mare, Lovrin şi Jimbolia. Forajele de apă geotermală au fost executate şi aparţin firmei S.C. Foradex S.A. Bucureşti, care livrează beneficiarilor şi consiliilor locale apă termală. 

Energia eoliană este sursa de energie cu cea mai rapidă dezvoltare la nivel mondial, o tehnologie modernă, curată eflcientă care oferă o rază de speranţă pentru un viitor bazat pe tehnologie durabilă şi nepoluantă. În ultimul deceniu au fost înregistrate progrese enorme în acest domeniu. 
Potenţialul teoretic eolian naţional este de 23TW/an, iar potenţialul tehnic amenajabil este estimat la 8 TW/an. 

Această sursă de energie electrică nu constituie un impact semnificativ asupra mediului prin funcţionarea ei. Turbinele eoliene fiind investiţii de tip nou pentru ţara noastră, nu există un precedent care să scoată în evidenţă un eventual impact asupra biodiversităţii (avifaunei) pe o perioadă de câţiva ani, singurul factor de mediu presupus a fi posibil de afectat. 

În Regiunea 2 Sud-Est în judeţul Tulcea există cinci turbine eoliene amplasate pe teritoriul administrativ al oraşului Măcin şi al comunelor Baia, Valea Nucarilor, Topolog, iar punerea în funcţiune a acestor turbine a început în ultimele luni ale anului 2006. Deasemenea sunt în derulare proiecte pentru amplasarea altor turbine eoliene pentru producerea energiei electrice în zonele Topolog, Dorobanţu, Cerna, Măcin, Valea Nucarilor, Beştepe-Mahmudia, Baia, Stejaru, Casimcea, iar la sfârşitul anului 2007 au fost depuse la A.P.M. Tulcea solicitari privind emiterea avizului/acordului de mediu pentru parcuri cu peste 20 de centrale. În judeţul Constanţa sunt 16 proiecte de exploatare a energiei eoliene pentru diferite amplasamente.
La nivelul regiunii 3 Sud Muntenia în anul 2007 a fost utilizată biomasa ca sursă de energie neconvenţională, iar în judeţul Ialomiţa, în scopul încălzirii termice şi în fluxul tehnologic. În judeţul Giurgiu s-a depus documentaţia necesară în vederea autorizării unei centrale eoliene, pe o suprafaţă de 10.093 m2.

La nivelul Regiunii 6 Nord-Vest în municipiul Oradea (judeţul Bihor) unele puncte termice folosesc ca agent termic primar energia geotermală. Din punct de vedere geotermal, Oradea este împărţită în 5 zone, potenţialul geotermal fiind estimat la 200.000 Gcal din care se utilizează 65.000 Gcal. Acest potenţial geotermal este dat de 13 sonde existente pe raza municipiului Oradea. Începând cu anul 2005 S.C Electrocentrale S.A Oradea a trecut cazanul nr. 6 la funcţionarea cu biomasă, respectiv porumb boabe. Această soluţie prezintă următoarele avantaje: investiţie minimă, reducerea poluarii şi scaderea preţului la gigacalorie.

Pe raza judeţului Bistriţa - Năsăud societatea S.C. Blum Impex S.R.L. deţine o centrală eoliană, iar pe raza judeţului Cluj se găseşte parcul eolian din localitatea Cutca (comuna Sânmărtin, judeţul Cluj).

Pentru Regiunea 7 Centru în judeţul Covasna, o iniţiativă de mare importanţă în domeniul utilizării resurselor regenerabile şi în special al rumeguşului drept combustibil a fost implementarea unui proiect în acest sens, în oraşul Întorsura Buzăului, a fost finalizat proiectul, prin programul ”Rumeguş 2000”, care implică în total cinci oraşe din România. 

În prezent, în judeţul Harghita  există sisteme funcţionale de producere a energiei din biomasă, un exemplu în acest sens fiind sistemul centralizat pe bază de rumeguş de la Vlăhiţa. În municipiul Miercurea Ciuc a început producerea de energie din biomasă (mai precis din peleţi), la ora actuală 3 centrale termice deservesc cu energie alternativă tot atâtea zone de locuit.
Strategia Naţională pentru Dezvoltare Durabilă prevede o serie de măsuri care vor contribui la reducerea impactului asupra mediului în sectorul energetic: reducerea emisiilor în acest sector; promovarea eficienţei energetice, utilizarea combustibililor curaţi şi a resurselor regenerabile de energie; evaluarea şi luarea în considerare, la analiza soluţiilor energetice, a costului impactului acestora asupra mediului; promovarea şi stimularea producerii de energie din surse regenerabile; luarea în considerare a producerii combinate (cogenerare) a energiei electrice şi termice în măsură tot mai mare; valorificarea energetică a deşeurilor, prin incinerarea acestora cu producerea de energie electrică şi/sau termică.
13.7. EVOLUŢIA ENERGIEI ÎN PERIOADA 1995 – 2007 ŞI TENDINŢELE GENERALE ÎN URMĂTORII ANI
Se estimează că producţia de energie electrică va avea o tendinţă de creştere de 2 - 3%, în timp ce producţia de energie termică va păstra cursul descendent din ultimii ani, datorită trecerii de la sistemul centralizat la cel individual de încălzire. 
Pentru următorii ani , principalul obiectiv strategic în ceea ce priveşte energia este promovarea producerii energiei pe baza de resurse regenerabile, cu atingerea ţintei de 33% din consumul intern brut de energie electrică al anului 2010, 35% în anul 2015 şi 38% în anul 2020. 

Pentru susţinerea producerii energiei electrice din resurse energetice regenerabile a fost stabilit un mecanism de promovare bazat pe certificate verzi, prin care furnizorii achiziţionează cote obligatorii de certificate, proporţional cu volumul de energie electrică vândută consumatorilor. 

Măsurile care se au în vedere în acest domeniu, sunt urmatoarele:
· creşterea gradului de valorificare, în condiţii de eficienţă economică, a resurselor energetice regenerabile pentru producţia de energie;

· întărirea rolului pieţei de certificate verzi, pentru promovarea capitalului privat în investiţiile din domeniul surselor regenerabile;

· promovarea unor mecanisme de susţinere a utilizarii resurselor energetice regenerabile in producerea de energie termica şi a apei calde menajere.
Perioada 1999 - 2007 se caracterizează printr-o tendinţă puternică de eficientizare a consumului de energie, atât la agenţii economici producători cât şi la cei consumatori. Aceasta tendinţă are ca rezultat o diminuare a impactului sectorului energetic asupra mediului.
Principalele direcţii pentru creşterea eficienţei energetice sunt:

· optimizarea termică a clădirilor;

· optimizarea energetică a proceselor de producţie;

· optimizarea reţelelor de termoficare;

· optimizarea consumului casnic de energie;

· optimizarea transportului.
Conform prevederilor Politicii energetice a României, măsurile specifice care vor fi adoptate pentru protecţia mediului în domeniul energetic, atât la nivel naţional, cât şi la nivel de regiune sau judeţ, sunt următoarele:

· realizarea investiţiilor corespunzătoare protecţiei mediului;

· internalizarea treptată a costurilor de mediu în preţul energiei;

· intensificarea utilizării mecanismelor flexibile prevăzute în Protocolul de la Kyoto şi de Directiva 2003/87/CE privind comercializarea permiselor de emisii de CO2;

· promovarea tehnologiilor curate şi în special a pilelor de combustie, precum şi utilizarea hidrogenului ca vector energetic.

				Industrie (inclusiv construcţii)		0.402		0.417		0.487		0.501		0.521		0.486		0.463

				Agricultură, silvicultură, pescuit		0,018		0.013		0.014		0.012		0.011		0.011		0.012

				Transporturi şi comunicaţii		0.156		0.177		0.198		0.199		0.201		0.203		0.204

				Rezidenţial şi al altor activităţi		0.376		0.394		0.375		0.447		0.457		0.469		0.365

				Consumul final energetic (mii tone echivalent petrol )																						Producţia de energie electrică

						2000		2001		2002		2003		2004		2005		2006										2000		2001		2002		2003		2004		2005		2006

				Industrie (inclusiv construcţii)		9017		9351		10616		10892		11285		10505		9998								Total (milioane kWh)		51935		53866		54935		56645		56482		59413		62696

				Agricultură, silvicultură, pescuit		395		299		298		259		223		237		262								Termoelectrică		37157		38943		38889		43386		39969		39206		44341

				Transporturi şi comunicaţii		3508		3975		4305		4319		4353		4379		4407								Hidroelectrică		14778		14923		16046		13259		16513		20207		18355

				Alte activităţi		812		1629		887		1826		2001		2095		2757								Pe locuitor (kWh)		2315		2404		2521		2606		2606		2748		2905

				Populaţie		8433		7197		7284		7879		7910		8055		7889

				Consumul de energie, pe locuitor (tone echivalent petrol 1)/locuitor)

						2000		2001		2002		2003		2004		2005		2006

				Consum intern brut de energie		1.621		1.694		1.674		1.796		1.800		1.754		1.833

				Industrie (inclusiv construcţii)		0.402		0.417		0.487		0.501		0.521		0.486		0.463

				Agricultură, silvicultură, pescuit		0,018		0.013		0.014		0.012		0.011		0.011		0.012

				Transporturi şi comunicaţii		0.156		0.177		0.198		0.199		0.201		0.203		0.204

				Rezidenţial şi al altor activităţi		0.376		0.394		0.375		0.447		0.457		0.469		0.365

				Consumul final energetic (mii tone echivalent petrol )																						Producţia de energie electrică

						2000		2001		2002		2003		2004		2005		2006										2000		2001		2002		2003		2004		2005		2006

				Industrie (inclusiv construcţii)		9017		9351		10616		10892		11285		10505		9998								Total (milioane kWh)		51935		53866		54935		56645		56482		59413		62696

				Agricultură, silvicultură, pescuit		395		299		298		259		223		237		262								Termoelectrică		37157		38943		38889		43386		39969		39206		44341

				Transporturi şi comunicaţii		3508		3975		4305		4319		4353		4379		4407								Hidroelectrică		14778		14923		16046		13259		16513		20207		18355

				Alte activităţi		812		1629		887		1826		2001		2095		2757								Pe locuitor (kWh)		2315		2404		2521		2606		2606		2748		2905

				Populaţie		8433		7197		7284		7879		7910		8055		7889

				Consumul de energie, pe locuitor (tone echivalent petrol 1)/locuitor)

						2000		2001		2002		2003		2004		2005		2006

				Consum intern brut de energie		1.621		1.694		1.674		1.796		1.800		1.754		1.833

				Industrie (inclusiv construcţii)		0.402		0.417		0.487		0.501		0.521		0.486		0.463

				Agricultură, silvicultură, pescuit		0,018		0.013		0.014		0.012		0.011		0.011		0.012

				Transporturi şi comunicaţii		0.156		0.177		0.198		0.199		0.201		0.203		0.204

				Rezidenţial şi al altor activităţi		0.376		0.394		0.375		0.447		0.457		0.469		0.365

				Consumul intern brut de energie (mii tone echivalent petrol)

						2000		2001		2002		2003		2004		2005		2006

				Total		36374		37971		36480		39032		39018		37932		39571

				Energie electrică		1212		1172		1136		962		1320		1489		1212

				Cărbune		7475		8169		8813		9509		9172		8742		9540

				Ţiţei şi produse petroliere		9808		10805		9369		9087		10092		9163		9394

				Gaze naturale		13679		13315		13326		15317		13766		13820		14498

